Minun on kerrottava tarinani, koska en koe olevani tappaja.
Olin nuori tyttö, jolla oli suuria tuskia.
En ole paha ihminen. Tein vain virheen.
JOKA VUOSI YHDYSVALLOISSA YLI 8 000 IHMISTÄ TUOMITAAN MURHASTA
HEISTÄ ALLE KYMMENEN PROSENTTIA ON NAISIA
JAKSO KERTOO VANGISTA #1218896
Olisi voinut käydä toisin. Olisin voinut välttää sen,
sillä ei ole oikein riistää toisen henki.
Peruisin tekoni, jos voisin.
Tekisin niin.
Se oli väärin.
NETFLIX-ALKUPERÄISSARJA
Tämä on tositarina.
Aloitetaan siitä.
Halusin kapinoida ja aiheuttaa kaaosta.
-Halusin selvittää, kuka tappaa kenet. -Tein valinnan.
Riistin hänen henkensä.
En ikinä suunnitellut tekeväni niin. Kunpa en olisi tehnyt niin.
Tiesin nousevani autosta ja murhaavani ne kaksi miestä.
Hän polvistui edessäni, ja muistan vain, että painoin liipaisinta.
Tapoin heidät molemmat.
Puukotin kuoliaaksi.
RAJANYLITYS
CHILLICOTHEN VANKILA LIVINGSTONE, MISSOURI
Olen Cavona Flenoy.
Sain kymmenen vuoden vankeustuomion ammuskelun takia.
MAALISKUUN 9. PÄIVÄNÄ 2010 -
CAVONA FLENOY AMPUI HASSAN ABBASIA KUOLETTAVASTI
Synnyin Kansasin Kansas Cityssä.
Vartuin keskiluokan perheessä ja sain kaiken haluamani.
Mitään ei puuttunut.
Äitini oli pappi.
Autoin häntä kirkolla, laulamisessa ja kodin siivoamisessa.
Tykkäsin äidistäni. Olen äitini lapsi.
Alamäki alkoi keskikoulussa.
TEINI-IKÄISENÄ CAVONA FLENOY OLI USEAMMAN SEKSUAALISEN HYÖKKÄYKSEN UHRI
Minulle tuli riitaa erään pojan kanssa.
Hän kaatoi minut maahan, nosti paitani -
ja alkoi nuolla rintaani.
Minua käytettiin hyväksi monella tavalla.
Menetin parhaan puoleni ja neitsyyteni.
Menetin toivoni ja itsekunnioitukseni. He selvisivät siitä -
kevyellä rangaistuksella. Minä en saanut oikeutta.
Olin todella eksyksissä ja hämmentynyt. Kysyin Jumalalta, miksi minulle kävi niin.
Silloin minusta tuli katkera ja vihainen tyttö.
Sain neuvojan. Kun aloin puhua siitä, suutuin.
Se toi mieleeni vanhat ongelmat.
He pitivät minut lääkkeillä unessa. Miten se auttoi ongelmissani?
Aloin lääkkeillä ja alkoholilla puuduttaa mieleni ja sydämeni.
Tunsin eläväni helvetissä.
Olin täyttämäisilläni 17 vuotta, kun synnytin poikani.
Se oli kauneinta elämässäni, sillä poikani olisi ainoa mies,
joka ei satuttaisi minua. Minun oli estettävä tulevat tuskat,
koska minun oli suojeltava häntä.
Jos en saisi suojeltua itseäni, miten suojelisin poikaani?
Ajattelin, että jos hankin poikaystävän, saan itsekin suojelijan.
Siinäkään ei hyvin käynyt.
Kun hän alkoi juoda ja polttaa kanssani, hän sekosi.
Hän hakkasi minua ja kohteli minua kaltoin.
Hän löi niin kovaa, että menetin tajuntani ja jouduin sairaalaan.
Sairaalassa poliisi kysyi, haluanko tehdä ilmoituksen.
Kieltäydyin, koska hän saattaisi joutua vain koeajalle.
Pelästyin siitä ja soitin serkulleni.
Kerroin hänelle, mistä on kyse. Hän sanoi hankkivansa aseen.
Ase maksoi 100 dollaria, ja sain sen.
Otin aseen mukaani kaikkialle.
Se oli aina käsilaukussani.
Asuin silloin 78th Streetin ja Staten kulmalla Kansas Cityssä.
Vastapäätä viinakauppaa, jossa tapasin Hassanin.
Ajoin ostamaan viinaa.
Tiskillä ollut mies sanoi, ettei henkilötodistukseni ollut minun -
ja että saan viinani, jos käyn treffeillä Hassanin kanssa.
Suostuin treffeihin.
Treffipäivänä vein poikani äitini luo.
Äitini ei halunnut minun lähtevän, vaan sanoi,
että siitä seuraa jotain pahaa. Sanoin, ettei mitään hätää.
Hassan haki minut kotoani.
Hän sanoi vievänsä minut Golden Corral -ravintolaan.
Ajoimme valtatietä, ja sanoin, että kestääpä matka pitkään.
Hän sanoi, että haluaa käydä kotonaan suihkussa.
Mietin, että haluaisin itsekin suihkuun työpäivän jälkeen,
ja ymmärsin sen.
KANSASIN KANSAS CITYSTÄ POISTUTTUAAN HE YLITTIVÄT OSAVALTION RAJAN -
JA AJOIVAT MISSOURIN PLATTE COUNTYYN
Kun menin sisään taloon, hän tarjosi Hennessyä. Kelpuutin sen.
Sitten hän antoi jotain. En edes tiedä, mitä.
Hän sanoi että, se oli PCP:tä.
Kokeilin sitä.
Kun hän poistui suihkusta, hän oli alasti kondomi päällään.
Hän sanoi, että olen hänelle velkaa viinasta ja muusta.
Minun piti ottaa häneltä suihin tai naida häntä.
Muuten en saisi lähteä.
Anelin häntä: "Ole kiltti ja päästä minut kotiin.
Päästä takaisin poikani luo."
Hän sanoi: "Ei. Jäät luokseni."
Hän oli noin kaksimetrinen ja 90-kiloinen.
En mielessäni päässyt minnekään pakoon siltä mieheltä.
Hän kävi makuulle,
ja yritin lähteä toisaalle. Hän esti sen.
Vaistoni käski ottaa aseeni laukustani.
Suljin silmäni ja ammuin.
Kun ammuin, hän syöksyi minua kohti. Kun hän juoksi kohti,
lapsena elokuvia nähneenä mietin, ettei ammuttu voi liikkua.
Hän juoksi minua kohti ja käski antaa aseen.
Suljin oven, ja hän yritti avata oven minua kohti.
Ammuin oven läpi ja pyysin lopettaa.
Sitten pakenin ja otin hänen autonsa avaimet.
Hän jahtasi minua yhä. Menin hänen autoonsa.
En tiennyt, minne mennä, joten ajoin vain suoraan.
Menin serkkuni luo ja sanoin: "Olen peloissani.
Tein jotain pahaa enkä tiedä, mitä tehdä."
En aikonut soittaa poliisille, koska mietin: "Miten he muka auttaisivat?"
HASSAN ABBAS KUOLI HAAVOIHINSA
KOLMEA PÄIVÄÄ MYÖHEMMIN CAVONA FLENOY PIDÄTETTIIN
YHDEKSÄÄ KUUKAUTTA MYÖHEMMIN HÄN MYÖNSI SYYLLISTYNEENSÄ TOISEN ASTEEN MURHAAN
En usko, että tyttäreni halusi satuttaa sitä miestä.
Mies yritti pakottaa hänet seksuaalisiin tekoihin.
Olen Stacey Lewis, Cavona Flenoyn äiti.
Hän oli omalaatuinen jo vauvana. Hänellä oli suuret valkoiset silmät,
mutta eniten hän piti tanssimisesta.
Cavona oli tanssija ja osasi tanssia paremmin kuin kukaan.
Cavona sanoi asianajajalle, että haluaa vedota itsepuolustukseen.
Itsepuolustuksesta saa viidestä kymmeneen vuotta vankeutta.
Mutta asianajaja neuvoi Cavonaa myöntämään toisen asteen murhan,
koska muuten hän häviäisi oikeudessa.
Hän ei saanut muuta vaihtoehtoa kuin toisen asteen murhan.
JOS FLENOY OLISI VÄITTÄNYT OLEVANSA SYYTÖN,
HÄN OLISI SAANUT SYYTTEEN ENSIMMÄISEN ASTEEN MURHASTA
SIITÄ OLISI SEURANNUT MAKSIMIRANGAISTUS ELI ELINKAUTINEN ILMAN EHDONALAISTA
MYÖNTÄMÄLLÄ SYYLLISYYTENSÄ -
FLENOY SAI LIEVEMMÄN TUOMION TOISEN ASTEEN MURHASTA
SAMALLA HÄN KUITENKIN MENETTI OIKEUTENSA OIKEUDENKÄYNTIIN -
EIKÄ VOINUT VEDOTA ITSEPUOLUSTUKSEEN
Tiesin, että hän joutuisi vankilaan, mutta asianajaja sanoi minulle,
että oli tuomarista kiinni, kuinka pitkän tuomion hän saisi.
Luulin, että tyttäreni saisi enintään kymmenen vuotta -
ja sitten olisi loput tuomiosta koeajalla.
TAMMIKUUN 21. PÄIVÄNÄ 2011 TUOMARI TUOMITSI CAVONA FLENOYN
VANGILLE 25 VUOTTA RIVERSIDEN MURHASTA
Olin shokissa, kun tyttäreni sai 25 vuotta.
He välittivät vain siitä, että tyttö tuli Platte Countyyn -
ja että hän oli musta.
Hän tappoi jonkun siinä piirikunnassa, ja hänet haluttiin syytteeseen.
Hänet haluttiin vankilaan.
He näyttivät, että sen siitä saa Platte Countyssa.
Oikeudenkäynti olisi ollut hänelle parempi,
koska todisteet ja totuus olisivat käyneet ilmi.
Cavonan toisen asteen murhan myöntäminen oli virhe.
Toisen asteen murhan myöntämällä hän näytti, että on muka syyllinen.
Hän ei aikonut tappaa miestä, vaan yritti puolustaa itseään.
Jos sen olisi esittänyt valamiehistölle,
hänelle olisi käynyt aivan eri tavalla.
Olen Marilyn Hutchinson, psykologi Kansas Cityssä.
Cavona Flenoyn asianajaja palkkasi minut arvostelemaan hänet.
Useimmissa tapauksissani on jokin luontainen tragedia.
Joko henkilöä käytettiin hyväksi lapsena tai häneen kohdistui kotiväkivaltaa.
Sama päti myös tähän tapaukseen.
Tapasin Cavonan 5. elokuuta, 2010. Sitä ennen -
kävin läpi tutkintapapereita, kuulusteluja ja poliisiraportteja.
DVD:llä hänen poliisikuulustelustaan -
yksi asia herätti huomion.
Häneen kohdistui seksuaalisia hyökkäyksiä varhaisesta iästä alkaen.
Minua on raiskattu koko ikäni.
En luota kehenkään.
Ihmiset, jotka raiskasivat minut monta kertaa,
eivät joutuneet ongelmiin.
Ei kukaan heistä. Miten niin voi käydä?
Montako kertaa sinut raiskattiin? Sukulaisesiko sen tekivät?
-Sukulaisesi tai perhetuttavat? -Kaikki naapurustossani asuneet.
Kuudennella luokalla sen teki...
Hän raiskasi minut kotonaan. Tutkinta hylättiin.
Seuraavana viikkona hänen ystävänsä raiskasi minut metsässä kotini lähellä.
Sitten hänen toinen ystävänsä sitä seuraavalla viikolla.
Kaikki kolme tekivät niin.
Cavona oli minusta ahdistunut,
masentunut ja hieman itsetuhoinen nainen, joka oli todella peloissaan.
Häneen kohdistui seksuaalisia hyökkäyksiä varhaisesta iästä alkaen.
PAIKALLINEN TEINI RAISKASI HÄNET 6. LUOKALLA
Hänet raiskattiin ensin 12-vuotiaana.
POIKA IMI HÄNEN RINTAANSA 7. LUOKALLA
Hän teki heistä ilmoituksen, eikä mitään tapahtunut.
FLENOY LOPETTI SUHTEEN VÄKIVALTAISEN HAKKAUKSEN JÄLKEEN
Hän päätteli siitä...
TOINEN MIES...
...että on arvoton...
...PAKOTTI AUTOSSAAN SUUSEKSIIN
ja muiden heittopussi eivätkä viranomaiset auta.
Hän oli omillaan.
Haastateltuani häntä -
oli selvää, että hän kärsi traumanjälkeisestä stressihäiriöstä.
Traumanjälkeinen stressihäiriö saa reagoimaan välittömästi.
Sitä ei pysty tietoisesti hallitsemaan, ja se tapahtuu mielijohteesta.
Se altistaa reagoimaan todella herkästi tilanteessa,
joka vastaa paljolti trauman aluilleen saanutta tilannetta.
Minun piti ottaa häneltä suihin tai naida häntä. Muuten en saisi lähteä.
Palasin mielessäni siihen, kun olin 12 tai 13.
Se tulvi takaisin mieleeni, enkä kestänyt enempää.
Cavonan kokemat seksuaaliset hyökkäykset ovat rajumpia -
kuin normaalisti koetaan.
Tiedän, että Cavona tappoi miehen. Uskon täysin, että se oli itsepuolustusta.
Uskon, että lain mukaan ihmiset saavat puolustaa itseään -
ollessaan suuressa vaarassa.
Näin ollen minusta häntä kohdeltiin epäreilusti.
KOLME VUOTTA PÄÄTÖKSEN JÄLKEEN MUUTOKSENHAKUTUOMIOISTUIN PÄÄTTI,
ETTÄ CAVONA FLENOYTA EDUSTETTIIN ASIANMUKAISESTI -
ALKUPERÄISESSÄ OIKEUDENKÄYNNISSÄÄN
TUOMIOISTUIN MYÖS HYLKÄSI ANOMUKSEN PERUA SYYLLISYYDEN TUNNUSTUS
HÄNEN 25 VUODEN TUOMIONSA PYSYI VOIMASSA
Kun Cavona oli tunnustanut syyllisyytensä, oli todella vaikeaa -
saada tuomari luopumaan syyllisyyden tunnustamisesta.
Olen Kate Webber. Olen ollut asianajaja monta vuotta.
Edustin neiti Flenoyta, kun hän pyrki perumaan syyllisyytensä tunnustuksen.
Lähetin anomuksen muutoksenhakutuomioistuimeen.
Väitin, että tuomioistuimen olisi pitänyt antaa hänen perua tunnustuksensa.
Nykyinen järjestelmä pistää kaikki tunnustamaan syyllisyytensä.
Vain noin kolme prosenttia syytetyistä käy oikeudenkäynnissä.
Sen takia, että syytetyt alusta alkaen painostetaan tunnustamaan syyllisyytensä.
Jos loput 97 prosenttia tunnustaneista vaatisivat oikeudenkäynnin,
järjestelmä jumittuisi. Resurssimme eivät riitä siihen.
Tässä tapauksessa minusta erottuu se,
että tunnustus oli niin pakotettu.
Platte Countyssa tunnustusta tarjotaan kuin keppiä ja porkkanaa.
Hyvänä puolena tarjotaan tuomiota toisen asteen murhasta,
mutta jos siihen ei tartu tähän mennessä, syyte muuttuu ensimmäisen asteen murhaksi.
Kokemukseni mukaan uhkaus on lähes aina sama.
Mielestäni se on perustuslain vastaista pakottamista.
Henkilöä ei voi rangaista siitä, että hän antaa perustuslain puitteissa -
tuomioistuimen päättää syyllisyydestä. Minusta se toimii niin.
Mitä vaihtoehtoja Flenoylla oli?
Joko ottaa riski ja nähdä omaa kaksivuotiasta poikaa vain vankilassa -
tai hyväksyä tuomio ja toivoa, että tuomari -
ymmärtää antaa kohtalaisen tuomion. On siinäkin vaihtoehdot.
On todella harmi, että tämä sattui juuri Platte Countyssa,
sillä nuorelle valkoiselle naiselle -
samassa tilanteessa ja samoilla taustoilla olisi kenties käynyt toisin.
Se vaikuttaa asiaan. Syyttäjähän on valittu virkamies.
Hänen valitsijansa ovat pääosin valkoisia.
Suuremmissa kaupungeissa ymmärretään,
millaista neiti Flenoyn elämä todella oli.
Platte Countyssa ei ymmärretä.
Platte Countyn asukkaat uskovat tiukkaan lainvalvontaan.
Murhatuomiomme ovat yleensä jyrkempiä kuin muissa piirikunnissa.
Vastaajat ovat sanoneet: "Jos olisin tiennyt olevani Platte Countyssa,
en olisi tehnyt sitä."
Juuri niin haluan tulevien rikollisten ajattelevan.
Olen Eric Zahnd, Platte Countyn yleinen syyttäjä.
Olen ollut syyttäjä vuodesta 2003.
Olin syyttäjänä Cavona Flenoyta vastaan.
Cavona Flenoy näytti viattomalta pikkutytöltä.
Teoillaan hän näytti olevansa hyvin vaarallinen,
väkivaltainen ja murhanhimoinen.
Uskon, että olisimme voineet todistaa sen ensimmäisen asteen murhaksi.
Neiti Flenoy olisi joutunut vankilaan loppuelämäkseen ilman ehdonalaista.
Neiti Flenoyn nuoren iän -
ja lapsuutensa kokemusten vuoksi uskoimme,
että syyte toisen asteen murhasta oli oikeudenmukainen.
Annoimme hänen tunnustaa toisen asteen murhan -
elinkautista vankeutta vastaan.
Hän voi päästä ehdonalaiseen vapauteen noin 40-vuotiaana -
ja vapautuu varmuudella 45 vuoden ikään mennessä.
Hänellä siis on tilaisuus päästä takaisin yhteiskuntaan -
oletettavasti poikansa luo, joka oli varsin nuori.
Minusta neiti Flenoy sai päättää, halusiko tunnustaa toisen asteen murhan -
vai mennä oikeudenkäyntiin sillä riskillä, että on loppuelämänsä vankilassa.
Tarjous oli minusta reilu tapauksen huomioon ottaen.
Neiti Flenoy meni herra Abbasin asunnolle vain yhdestä syystä. Rahoja varten.
Flenoy ampui häntä kolmesti. Rintaan, kasvoihin ja kylkeen.
Itsepuolustuksesta ei ollut merkkejä.
Olen ylietsivä Dennis Jones.
Olin yksi etsivistä -
Hassan Abbasin murhatapauksessa täällä Riversidessa.
Riversiden kaupunki ei ole kovin iso, joten murhat järkyttävät.
Se järkyttää, sillä omassa yhteisössä niin ei ole tarkoitus käydä.
Etenkään tämän kokoisessa.
Olemme nyt herra Abbasin entisen kodin luona.
Rakennus on tässä. Tuo on hänen asuntonsa ovi.
Kämppäkaveri soitti meille ja sanoi, että löysi Abbasin lattialta ammuttuna.
Kun poliisi saapui paikalle, Abbas oli lähellä etuovea.
Oli selvää, ettei Abbasia -
ammuttu oven luona. Hänet oli siirretty.
Tässä on asunnon pohjapiirros.
Tämä oli hänen makuuhuoneensa. Häntä ammuttiin ensin sängyssä.
Hän sai noustua ylös, ja häntä ammuttiin rintaan ja kasvoihin.
Hän meni tätä kautta. Seuraava laukaus osui seinään.
Flenoy poistui makuuhuoneesta etuovelle. Hän seurasi perässä -
ja luhistui etuovelle.
Auton avaimet ja lompakko olivat kateissa.
Kämppäkaveri kertoi naisvierailijasta, ja siitä tutkinta pääsi aluilleen.
Tunnistimme Flenoyn nopeasti kämppäkaverin antamien tietojen avulla.
Saimme Flenoyn nimen viinakaupan myyjältä, joten tiesimme, ketä etsimme.
Tiesimme myös etsiä Abbasin autoa.
Flenoy pidätettiin ja tuotiin asemalle kahden poliisin kuulusteltavaksi.
Kerro, miten viikonlopun tapahtumat lähtivät käsistä.
Ensin hän teeskenteli sen olleen itsepuolustusta.
Abbas aikoi raiskata hänet, ja hänen piti suojella itseään.
Jos hän ei olisi tehnyt niin, näin ei olisi käynyt. Vannon sen.
Olin todella peloissani.
Mutta tutkinnan aikana saimme tietää, että hän suunnitteli koko jutun.
Flenoy ei ollut uhri.
Saimme tietää, että hän palasi Abbasin asunnolle useamman kerran.
-Olitko siellä sunnuntai-iltapäivänä? -En ollut. Vain perjantaina ja tiistaina.
-Vietitkö perjantai-illan siellä? -Kyllä. Hän heitti kotiin lauantaiaamuna.
Flenoy oli siellä perjantai-illan, ja Abbas vei hänet kotiin.
Lauantai-iltapäivänä Flenoy osti aseen.
-Kauanko sinulla on ollut ase? -Ostin sen lauantaina.
Saimme tietää, että Flenoy tiesi -
Abbasin saaneen 2 400 dollaria veronpalautusta.
Todellinen motiivi oli ryöstö tai tapa saada rahaa -
tai muuta rahanarvoista Abbasilta.
Siksi Flenoy oli siellä ja osti aseen.
Hän ei pelännyt olevansa vaarassa.
Hän tiesi, mitä tekee, muttei suunnitellut sitä hyvin.
Emme ehkä ikinä saa tietää, mitä asunnossa tarkalleen tapahtui.
Todisteiden perusteella Flenoy halusi kenties ryöstää Abbasin,
joka kuoli välikohtauksessa.
Mielestäni hän ei selvittänyt murhan tapahtumia -
ennen kuin oli yksin kuulusteluhuoneessa papereidensa kanssa.
Hän kirjoitti muun muassa:
"Kaadoin hänet naidakseni häntä. Otin aseen esiin ja painoin liipaisinta."
Se on minusta suora tunnustus Flenoylta.
Se kuvailee tapahtuneen ja lasketaan Missourin osavaltiossa -
ensimmäisen asteen murhaksi. Harkituksi murhaksi.
Sitä pidetään Missourin laissa harkittuna tekona.
Hän pohti sitä jonkin aikaa, oli hetki kuinka lyhyt tahansa,
ja päätti ampua Abbasia, joka lopulta kuoli siihen.
Hassan Abbas maksoi Cavona Flenoyn rikoksista hengellään.
Minusta pitkä vankeustuomio on täysin oikeutettu.
En tiedä, miten maailma on turvallisempi, kun Cavona Flenoy on vankilassa 25 vuotta.
Hän riisti hengen, muttei ole tappaja.
Syyttäjän teoria on se, että tämä oli suunniteltu ryöstö -
tai harkittu murha ja että hän päätti tappaa jonkun -
ja varastaa hänen autonsa, luottokorttinsa tai muuta.
Se ei sovi kymmeniin muihin tapauksiini, joissa on käynyt niin.
Hän vei Abbasin auton, koska ei päässyt muuten kotiin.
Hän yritti käyttää korttia, koska tankki oli tyhjillään.
Näin hän toimi, kun tunsi olevansa uhattu ja hätääntyi -
etenkin tajutessaan, mitä tapahtui.
Omia kenkiä ei jätetä rikospaikalle, kun sieltä pakenee.
Niin käy, kun on paniikissa.
Poliisi käytti kaikkia tuttuja taktiikoita -
saadakseen hänet puhumaan. Se ei ollut hänelle lainkaan pakollista.
Cavona Flenoyn senhetkistä tunnetilaa -
ei voi kuvitellakaan, mutta he keskeyttivät kuulustelun -
ja jättivät hänet yksin paperien ja kynän kanssa.
Kirjoita kirje itsellesi, Jumalalle tai äidillesi. Mitä vain haluat.
Piirtele tai kirjoita, jos se rauhoittaa.
Se on yleinen taktiikka saada aikaan raskauttavia lausuntoja -
tai lausuntoja, jotka voi muotoilla raskauttaviksi.
Yhtäkin osaa siitä voidaan pitää...
KAADOIN HÄNET NAIDAKSENI HÄNTÄ
...raskauttavana.
PAINOIN LIIPAISINTA.
Minusta lausunto on häilyvä. Paperilla oli monta muutakin lausuntoa,
jotka olivat ristiriidassa sen kanssa, mitä syyttäjä yritti siitä päätellä.
Esimerkiksi kommentti siitä,
ettei hän aio harrastaa seksiä miehen kanssa.
SANOIN, ETTEN OTA SUIHIN
Herra Zahnd ei tuonut esille sitä.
Ainoastaan sen yhden asian, jonka sai näyttämään raskauttavalta.
Sen saatuaan kuulustelu oli varma peli.
Siitä pääsi alkuun, ja niin siinä kävi.
Tämä tuntuu unelta. Joku päivä vielä herään.
Kun se tapahtui, kärsin omasta henkisestä sairaudestani.
Ihmettelen vain, miksi olen täällä.
Joskus se ei tunnu reilulta.
ENSIMMÄISESTÄ HAASTATTELUSTA 90 PÄIVÄÄ MYÖHEMMIN -
CAVONA FLENOY SUOSTUI KERTOMAAN LISÄÄ
Tarjous tunnustuksestani -
ei ollut varsinainen tarjous. Minulle lähinnä sanottiin,
että jos en myönnä toisen asteen murhaa, en enää ikinä näe poikaani -
ja jään vankilaan loppuelämäkseni.
Jos saisin toisen tilaisuuden, menisin oikeudenkäyntiin -
ja selittäisin aivan kaiken.
-Montako kertaa kävit siellä asunnolla? -Kerran.
Sinä päivänä, kun se tapahtui.
Hän suunnitteli koko jutun. Flenoy ei ollut uhri.
Hän palasi Abbasin asunnolle useamman kerran.
Flenoy oli siellä perjantai-illan, ja Abbas vei hänet kotiin.
Lauantai-iltapäivänä Flenoy osti aseen ja ampui hänet.
Jotkin asiat, kuten esimerkiksi...
Silloin käytin lääkkeitä ja join alkoholia.
En muista kaikkea.
Joten...
En herännyt sinä aamuna ja miettinyt:
"Tänään ammun jonkun." Ei.
En edes muistanut, että ase oli laukussani,
kuin vasta siellä huoneessa. Se oli laukussani -
puolitoista viikkoa ennen kuin edes tapasin Hassanin.
Mielestäni hän ei selvittänyt murhan tapahtumia -
ennen kuin oli yksin kuulusteluhuoneessa papereidensa kanssa.
Hän kirjoitti muun muassa:
"Kaadoin hänet naidakseni häntä. Otin aseen esiin ja painoin liipaisinta."
Siihen aikaan, kun tuo video...
Taisin vain kirjoittaa asioita ylös...
Tapahtui paljon asioita, joista en puhunut.
Tuosta saa väärän käsityksen.
"Kaadoin hänet naidakseni häntä."
Yritin miettiä mielessäni, mikä on nopein tapa -
saada hänet makuulle ja paeta.
Mutta mielessäni -
tuntui siltä, etten enää voinut muuta.
Ainoa vaihtoehto oli ampua.
En ollut sinä iltana oma itseni,
vaan se pelokas pikkutyttö, joka 12-vuotiaana tunsi vaikka mitä.
En täysin parantunut siitä enkä antanut anteeksi sitä,
kun minua satutettiin.
Nyt istun 25 vuotta.
Onko tämä todella elämäni? Onko tämä...
Tämänkö olen ansainnut?
Voisinpa perua tekoni.
Kunpa voisin, mutten voi.